CELEX: 62018CA0183
Language: fi
Date: 2020-03-04 00:00:00
Title: Asia C-183/18: Unionin tuomioistuimen tuomio (ensimmäinen jaosto) 4.3.2020 (ennakkoratkaisupyyntö, jonka on esittänyt Sąd Rejonowy Gdańsk–Południe w Gdańsku – Puola) – Centraal Justitieel Incassobureau, Ministerie van Veiligheid en Justitie (CJIB) v. Bank BGŻ BNP Paribas S.A. (Ennakkoratkaisupyyntö – Vapauden, turvallisuuden ja oikeuden alue – Oikeudellinen yhteistyö rikosoikeuden alalla – Puitepäätös 2005/214/YOS – Oikeushenkilöille määrättyjen taloudellisten seuraamusten tunnustaminen ja täytäntöönpano – Puitepäätöksen puutteellinen täytäntöönpano kansallisessa oikeudessa – Velvollisuus tulkita kansallista oikeutta unionin oikeuden mukaisesti – Ulottuvuus)

11.5.2020   
            
            
               FI
            
            
               Euroopan unionin virallinen lehti
            
            
               C 161/4
            
         
      Unionin tuomioistuimen tuomio (ensimmäinen jaosto) 4.3.2020 (ennakkoratkaisupyyntö, jonka on esittänyt Sąd Rejonowy Gdańsk–Południe w Gdańsku – Puola) – Centraal Justitieel Incassobureau, Ministerie van Veiligheid en Justitie (CJIB) v. Bank BGŻ BNP Paribas S.A.
      (Asia C-183/18) (1)
      
      (Ennakkoratkaisupyyntö - Vapauden, turvallisuuden ja oikeuden alue - Oikeudellinen yhteistyö rikosoikeuden alalla - Puitepäätös 2005/214/YOS - Oikeushenkilöille määrättyjen taloudellisten seuraamusten tunnustaminen ja täytäntöönpano - Puitepäätöksen puutteellinen täytäntöönpano kansallisessa oikeudessa - Velvollisuus tulkita kansallista oikeutta unionin oikeuden mukaisesti - Ulottuvuus)
      (2020/C 161/05)
      Oikeudenkäyntikieli: puola
      
         Ennakkoratkaisua pyytänyt tuomioistuin
      
      Sąd Rejonowy Gdańsk–Południe w Gdańsku
      
         Pääasian asianosaiset
      
      
         Hakija: Centraal Justitieel Incassobureau, Ministerie van Veiligheid en Justitie (CJIB)
      
         Vastapuoli: Bank BGŻ BNP Paribas S.A.
      
         Muu osapuoli: Prokuratura Rejonowa Gdańsk-Śródmieście w Gdańsku
      
         Tuomiolauselma
      
      
                  1)
               
               
                  ”Oikeushenkilön” käsitettä, joka sisältyy muun muassa vastavuoroisen tunnustamisen periaatteen soveltamisesta taloudellisiin seuraamuksiin 24.2.2005 tehdyn neuvoston puitepäätöksen 2005/214/YOS, sellaisena kuin se on muutettuna 26.2.2009 tehdyllä neuvoston puitepäätöksellä 2009/299/YOS, 1 artiklan a alakohtaan ja 9 artiklan 3 kohtaan, on tulkittava rahamääräisen seuraamuksen määräämistä koskevan päätöksen antaneen valtion lainsäädännön mukaisesti.
               
            
                  2)
               
               
                  Puitepäätöstä 2005/214, sellaisena kuin se on muutettuna puitepäätöksellä 2009/299, on tulkittava siten, että siinä ei velvoiteta jäsenvaltion tuomioistuinta jättämään soveltamatta sellaista kansallisen oikeuden säännöstä, joka ei ole yhteensopiva puitepäätöksen 2005/2014, sellaisena kuin se on muutettuna puitepäätöksellä 2009/299, 9 artiklan 3 kohdan kanssa, koska tällä puitepäätöksen säännöksellä ei ole välitöntä oikeusvaikutusta. Ennakkoratkaisua pyytäneen tuomioistuimen on kuitenkin tulkittava kansallista oikeutta mahdollisimman pitkälle yhdenmukaisesti, jotta puitepäätöksellä 2005/214, sellaisena kuin se on muutettuna puitepäätöksellä 2009/299, tavoiteltu päämäärä saavutettaisiin.
               
            
         (1)  EUVL C 221, 25.6.2018.